**ROMÂNIA**

**MINISTERUL SĂNĂTĂŢII**

**DIRECȚIA DE SĂNĂTATE PUBLICĂ A JUDEŢULUI BRAŞOV**

Brașov, Bdul.M.Kogălniceanu, nr. 11,bl.C1,et.5-6

Număr Operator Date : 36610

 tel: 0268-547972/ 0368-001019; fax: 0268-547973/ 0368-001019

e-mail: secretariat@dspbv.ro; [http://www.dspbv.ro](http://www.dspbv.ro/)

**…………………………………………………………………………………………………………**

**Nr. /**

**Anunț concurs**

**pentru ocuparea postului vacant de natură contractuală,**

**la Compartimentul de Evaluare a Factorilor de Risc din Mediu,**

 **din cadrul Direcției de Sănătate Publică Brașov**

Având în vedere prevederile **Ordinului nr. 166/2023** pentru aprobarea metodologiilor privind organizarea şi desfăşurarea concursurilor de ocupare a posturilor vacante şi temporar vacante de medic, medic stomatolog, farmacist, biolog, biochimist şi chimist din unităţile sanitare publice sau din direcţiile de sănătate publică, precum şi a funcţiilor de şef de secţie, şef de laborator şi şef de compartiment din unităţile sanitare fără paturi sau din direcţiile de sănătate publică, respectiv a funcţiei de farmacist-şef în unităţile sanitare publice cu paturi - **Direcția de Sănătate Publică a Județului Brașov** **organizează concurs pentru ocuparea postului vacant, pe perioadă nedeterminată, cu normă întreagă, durata timpului de lucru 7 h/zi, 35h/săptămână :**

 **- 1 post de Medic Specialist în specialitatea sănătate publică și management, nivel de studii (S) în cadrul Compartimentului de Evaluare a Factorilor de Risc din Mediu**

* **Dosarul de concurs va conține obligatoriu următoarele acte**:

(1). a)formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (*HG nr. 1.336/2022*);

b)copia de pe diploma de licenţă şi certificatul de medic specialist;

c)copie a certificatului de membru al organizaţiei profesionale cu viza pe anul în curs;

d)dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare;

e)acte doveditoare pentru calcularea punctajului prevăzut în anexa nr. 3 la ordin;

f)certificat de cazier judiciar sau, după caz, extrasul de pe cazierul judiciar

g)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii,

persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i)copia actului de identitate sau orice alt document care atestă identitatea, potrivit legii, aflate în termen de valabilitate;

j)copia certificatului de căsătorie sau a altui document prin care s-a realizat schimbarea de nume, după caz;

k)curriculum vitae, model comun european.

**Notă**

(2)Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

(3)În vederea participării la concurs, candidaţii depun dosarul de concurs în termen de 10 zile lucrătoare de la data afişării anunţului pentru ocuparea postului vacant.

(4)Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

(5)Copiile de pe actele prevăzute la alin(1) lit. b), c), i) şi j), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

(6)Documentul prevăzut la alin (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise.

În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

(7)Documentul prevăzut la alin(1) lit. g) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.

(8)Dosarele de concurs se depun la compartimentul resurse umane sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale instituţiei publice înăuntrul termenului prevăzut in anunț.

(9) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platforma informatică a unităţii organizatoare, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (5) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise sub sancţiunea neemiterii actului administrativ de angajare.

(10) Transmiterea documentelor prin poşta electronică sau prin platformele informatice ale instituţiei publice se realizează în format pdf cu volum maxim de 1 MB, documentele fiind acceptate doar în formă lizibilă.

(11) Nerespectarea prevederilor alin. (8) şi (10), după caz, conduce la respingerea candidatului.

(12) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la alin. (3), propunerea sa privind instrumentele necesare pentru asigurarea accesibilităţii probelor de concurs.

Informații suplimentare se pot obține la sediul DSP Brașov, Str. Bld.Mihail Kogălniceanu nr.11,bl.C1, et.6 Compartiment RUNOS - tel 0368/001019 și pe site-ul [www.dspbrasov.ro](http://www.dspbrasov.ro);

* **Condiții de participare la concurs**:

 **Condiții generale**:

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b)cunoaşte limba română, scris şi vorbit;

c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei,

infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.

 **Condiții specifice**:

 Studii de specialitate:

 -Diplomă de licenţă în medicină

- Stagiul de rezidențiat finalizat

-Certificat de medic specialist, în specialitatea sănătate publică și management.

-Certificat de membru al Colegiului Medicilor din România, cu avizul anual de liberă practică.

* **TEMATICA PENTRU EXAMENUL DE MEDIC SPECIALIST**

**SPECIALITATEA SĂNĂTATE PUBLICĂ ȘI MANAGEMENT**

I. PROBA SCRISĂ

II.-III PROBE PRACTICE

**I. PROBA SCRISĂ**

1. Starea de sănătate a populaţiei: factori care o influenţează, modalităţi de măsurare, interpretarea rezultatelor.

2. Sănătatea publică bazată pe dovezi (EBPH). Definire, cadru, concepte, metode.

3. Anchete epidemiologice descriptive: principii, metode, aplicaţii în sănătatea publică.

4. Anchete epidemiologice de cohortă: principii, metode, aplicaţii în sănătatea publică.

5. Anchete epidemiologice de tip caz/control: principii, metode, aplicaţii în sănătatea publică.

6. Anchete epidemiologice de intervenţie: principii, metode, aplicaţii în sănătatea publică.

7. Ancheta medico-socială: principii, metode, avantaje, limite.

8. Metode de cercetare a calităţii vieţii

9. Epidemiologie clinică (cadru, concepte, RTC).

10. Medicina bazată pe dovezi (EBM). Cadru, concepte metode.

11. Eşantionajul: principii, scheme de eşantionaj, avantaje, limite.

12. Natalitatea şi fertilitatea: măsurare, descriere, interpretare, atribuţiile serviciilor de sănătate.

13. Mortalitatea generală: măsurare, descriere, compararea mortalităţii, interpretare, atribuţiile serviciilor de sănătate.

14. Mortalitatea feto-infantilă: măsurare, descriere, interpretare, măsuri de prevenire şi combatere bazate pe noţiunea de risc, atribuţiile serviciilor de sănătate.

15. Morbiditatea şi consecinţele ei: principii, măsurare, interpretare, atribuţiile serviciilor de sănătate, circuitul informaţiilor.

16. Screeningul şi alte examene medicale de masă: tipuri, condiţii de realizare, evaluare; evaluarea calităţii probelor de screening.

17. Evaluarea tehnologiilor medicale (HTA). Cadru, concepte, metode.

18. Identificarea şi ierarhizarea problemelor de sănătate: metode.

19. Educaţia pentru sănătate: principii, metode, forme; atribuţiile serviciilor de sănătate.

Marketingul social.

20. Teoria şi practica comunicării în sănătate (individual, cu pacienţii).

21. Strategiile preventive: abordări, avantajele şi limitele diferitelor metode.

22. Sănătatea copiilor şi tinerilor: conţinut, probleme prioritare, atribuţiile serviciilor de sănătate.

23. Problematica medico-socială a populaţiei vârstnice, grupuri vulnerabile ( şomeri, vagabonzi, alcoolici, victime ale violenţelor domestice, refugiaţi, romi, etc).

24. Alimentaţia raţională: conţinut, relaţii cu starea de sănătate, atribuţiile serviciilor de sănătate.

25. Sănătatea mediului: probleme actuale, relaţii cu starea de sănătate, atribuţiile serviciilor de sănătate.

26. Sănătatea ocupaţională: relaţiile mediu de muncă – stare de sănătate, atribuţiile serviciilor de sănătate.

27. Stilul de viaţă favorabil sănătăţii: componente, modalităţi de influenţare.

28. Îngrijirile primare de sănătate: conţinut, componente, unităţi medicale care contribuie la realizarea lor.

29. Sisteme de sănătate: descriere, analiză comparată.

30. Modalităţi de finanţare a sistemelor de sănătate.

31. Politici şi strategii de sănătate publică

32. Structuri şi culturi organizaţionale.

33. Managementul calităţii în serviciile de sănătate (concepte, metode de evaluare, instrumente, risc clinic).

34. Managementul resurselor umane.

35. Principii, funcţii, metode în managementul serviciilor de sănătate.

36. Leadership şi stiluri de conducere.

37. Luarea deciziei, metode.

38. Planificarea sanitară (concepte, etapele elaborării, instrumente).

39. Managementul de proiecte (concepte, etapele elaborării, indicatori).

40. Economie sanitară (concepte, cererea şi oferta, pieţe în sănătate, evaluarea economică, tehnici de evaluare economică)

41. Managementul frinanciar în sănătate.

42. Bioetica (etica cercetării, aspecte etice ale practicii medicale).

43. Asigurări private de sănătate (aspecte tehnice).

44. Comunicarea organizaţională.

45. Comunicarea în echipă.

46. Caracteristicile epidemiologice principale şi conţinutul programelor de intervenţie în bolile cronice care reprezintă probleme de sănătate publică ( boli cardiovasculare şi AVC, tumori, tuberculoză şi alte boli pulmonare, accidentele, bolile mintale, diabetul zaharat, bolile aparatului locomotor).

47. Drepturile omului, dreptul la sănătate şi etica în sănătatea publică.

**II.PRIMA PROBĂ PRACTICĂ**

1. Descrierea statistică a unui ansamblu de date şi sintetizarea acestuia.

2. \* Alegerea şi aplicarea unor teste de comparare statistică .

3. \* Determinarea şi interpretarea regresiei şi corelaţiei statistice.

4. \* Măsurarea şi analiza natalităţii şi fertilităţii într-o populaţie definită.

5. \* Măsurarea şi analiza mortalităţii într-o populaţie definită.

6. \* Metode de standardizare a datelor în sănătatea publică.

7. \* Interpretarea funcţiilor unei tabele de mortalitate.

8. \* Măsurarea şi analiza mortalităţii infantile într-un teritoriu.

9. Proiectarea unei anchete epidemiologice pentru o boală cronică.

10. \* Măsurarea riscului relativ şi atribuibil unui factor în anchetele epidemiologice.

11. \* Măsurarea validităţii şi reproductibilităţii unor probe de screening.

12. Evaluarea economică a unei activităţi de sănătate publică.

13. \* Evaluarea performanţelor unor servicii spitaliceşti.

14. \* Evaluarea performanţelor unor servicii medicale ambulatorii.

*\*) Subiectele notate cu \* este preferabil să fie rezolvate asistat de calculator*

**III. A DOUA PROBĂ PRACTICĂ**

Susţinerea în faţa comisiei de examinare a unei lucrări personale în domeniul sănătăţii publice.

* **BIBLIOGRAFIE**

1. Managementul serviciilor de sănătate – Abordare prin proiecte – ediţia a II-a, F. Furtunescu, Dana Mincă, Universitară "Carol Davila, 2010, ISBN 978 973 708 446 0

2. Mihail Gr. Marcu, Dana Galieta Mincă - Sănătate publică şi management sanitar. Note de curs pentru învăţământul postuniversitar - Ed. Universitară « Carol Davila », 2003

3. Dana Galieta Mincă, Andreea Voinea, Griffin - Noţiuni de bază ale managementului organizaţional în sănătate - Ed. Universitară « Carol Davila », 2003

4. Bogdan Pana, Irina Duţa si alţii.- Ghid de comunicare şi marketing social - Ed. Universitară « Carol Davila », 2003

5. Enăchescu D, Marcu M.Gr. – Sănătate Publică şi Management Sanitar, Ed. All. 1997

6. Beaglehole R., Bonita R., Kjellstrom T. – Bazele Epidemiologiei, Ed. All, 1997

7. Vlădescu C – Managementul Serviciilor de Sănătate – Editura Expert 2000

8. Vlădescu C –coordonator- Sănătate Publică şi Management Sanitar – Editura Cartea Universitară, Bucureşti, 2004

* **CONDIȚIILE DE DESFĂȘURARE A CONCURSULUI:**

Dosarele de înscriere se vor depune în termen de 10 zile lucrătoare de la data afișării anunțului pe site-ul Ministerului Sănătății, pe portalul posturi.gov.ro , la sediul Direcției de Sănătate Publică a Județului Brașov si pe site-ul instituției , respectiv în perioada **22.03.2024-04.04.2024** **( inclusiv) ora 16,00**la sediul Direcției de Sănătate Publică a Județului Brașov, cu sediul în Brașov, Bld.Mihail Kogălniceanu nr.11, bl.C1, et.6 la Compartimentul RUNOS, telefon 0368/001019.

Rezultatele selecției dosarelor de concurs vor fi afișate în data de **08.04.2024** ora 15,00;

* **CONCURSUL VA AVEA LOC ASTFEL:**
* proba scrisă în data de **15.04.2024** ora **9,00** la sediul DSP Brașov -bld. Mihail Kogălniceanu nr.11, bl.C1,et.6
* proba practică în data **19.04.2024** ora  **9,00** la sediul DSP Brașov - bld. Mihail Kogălniceanu nr.11, bl.C1,et.6
* **CALENDAR DE DESFĂŞURARE A CONCURSULUI:**

**22.03.2024 – 04.04.2024**  inclusiv, ora 16,00 preluarea dosarelor

**05.04.2024 – 08.04.2024**  -  selecția dosarelor de înscriere

**08.04.2024 –** ora 15,00 afișarea rezultatelor selectării dosarelor de concurs pe baza îndeplinirii condiţiilor de participare la concurs, a condiţiilor de studii și a punctajului rezultat din analiza și evaluarea activității profesionale și științifice pentru proba suplimentară de departajare (proba D), se vor afişa cu menţiunea “ADMIS” sau “ RESPINS”.

**09.04.2024** -se pot depune contestaţii pentru dosarele de înscriere respinse, până la ora 15,00

**10.04.2024** –laora 15,**00**se afişează rezultatul contestaţiilor pentru dosarele de înscriere respinse

**15.04.2024.** – la **ora 9,00** proba scrisă

**16.04.2024** – la ora 15,00se afișează rezultatele obținute la proba scrisă

**17.04.2024** - se pot depune contestaţii pentru rezultatele obținute la proba scrisă, până la ora 15,00

**18.04.2024** – la ora 14,00 se afișează rezultatele contestațiilor pentru rezultatele obținute la proba scrisă

**19.04.2024** – la ora **9,00**proba practică

**19.04.2024** –la ora 16,00 se afișează rezultatele obținute la proba practică

**22.04.2024** - se pot depune contestaţii pentru rezultatele obținute la proba practică până la ora 15,00

**23.04.2024** - la ora 14,00 se afișează rezultatele contestațiilor pentru rezultatele obținute la proba practică

**23.04.2024** – la ora 16,00 se afișează rezultatele finale al concursului

Fiecare probă va fi notată cu maximum 100 puncte. Pentru a fi declaraţi admişi, candidaţii trebuie să obţină minimum 50 de puncte la proba scrisă, respectiv 50 de puncte la proba practică.

Punctajele finale de minim 50 de puncte, se calculează ca medie aritmetică a punctajelor obţinute la proba scrisă şi proba practică.

Se consideră admis, candidatul care a obţinut cel mai mare punctaj dintre candidaţii care au concurat pentru postul vacant, cu condiţia ca aceştia să fi obţinut punctajul minim necesar,

În cazul candidaţilor cu punctaje egale, după desfăşurarea tuturor probelor de concurs, se declară admis candidatul care a obţinut punctajul cel mai mare la proba scrisă (B), iar dacă egalitatea se menţine candidaţii aflaţi în această situaţie vor fi departajaţi pe baza punctajului obţinut la proba suplimentară de departajare (proba D), prevăzută în anexa nr. 3 la ordinul mai sus menționat, anunţat odată cu selecţia dosarelor de concurs.

Concursul va avea loc la sediul Direcţiei de Sănătate Publică a Judeţului Brașov din Bld Mihail Kogălniceanu nr.11, bl.C1,etaj 6, conform planificării de mai sus.

Director Executiv,

 ing. Ancuța Ofelia Blănaru

 Comp. RUNOS

ec. Eva Burjan